 KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. május 28-i ülésére)


TÁRGY: 	BESZÁMOLÓ A „KISKŐRÖS VÁROSÉRT” ALAPÍTVÁNY KURATÓRIUMA ÉS FELÜGYELŐ BIZOTTSÁGA 2024. ÉVI TEVÉKENYSÉGÉRŐL


A Kiskőrös Városért Alapítvány (továbbiakban: Alapítvány) 1991 óta tevékenykedik a városban, a városért, az itt élő tehetséges fiatalokat segítve, a város kultúráját, hagyományápolását, értékeink őrzését támogatva. Aktívan részt vesz a város életében, programokat szervez, igyekszik szépíteni a várost.

Az Alapítvány alapító okirata alapján a Kuratórium az Alapítvány működéséről és gazdálkodásáról évente az Alapítónak köteles beszámolni. Az éves beszámolót a Felügyelő Bizottság véleményével együtt kell benyújtani.

Ennek megfelelően a „Kiskőrös Városért” Alapítvány (továbbiakban: Alapítvány) elnöke Csányi József Lászlóné elkészítette a beszámolót, melyben bemutatásra kerülnek az Alapítvány által szervezett és a közreműködésében lezajlott programok, valamint az ezekhez kapcsolódó számviteli adatok.

A „Kiskőrös Városért” Alapítvány 2024. évi egyszerűsített éves beszámolójához tartozó kiegészítő melléklet jelen előterjesztés 1. számú mellékletét képezi.
Az előterjesztés 2. számú melléklete a független könyvvizsgálói jelentést, 3. számú melléklete a kettős könyvvitelt vezető egyéb szervezet egyszerűsített beszámolóját és közhasznúsági mellékletét, 4. számú melléklete a Felügyelő Bizottság véleményét tartalmazza.

A fentiekre tekintettel javaslom, hogy a Képviselő-testület a „Kiskőrös Városért” Alapítvány beszámolóját a határozat-tervezet mellékletben foglaltak szerint fogadja el.


Kiskőrös, 2025. május 20.



	Domonyi László sk.
	polgármester



HATÁROZAT-TERVEZET


A Képviselő-testület a „Kiskőrös Városért” Alapítvány Kuratóriuma és Felügyelőbizottsága 2024. évi tevékenységéről szóló beszámolóját a határozat-tervezet mellékletében foglaltak szerint elfogadja.


Felelős:	polgármester
Határidő:	azonnal




